वेंडर जोन घोषित कर लाइसेंस जारी करे : कोर्ट
जयपुर | हाईकोर्टने स्ट्रीट वेंडर्स एक्ट के प्रावधानों का पालन नहीं करने के मामले में नगर निगम जयपुर को निर्देश दिया है कि वह चार महीने में सर्वे करा कर वेंडर जोन घोषित करने के बाद लाइसेंस जारी करे। न्यायाधीश एमएन भंडारी ने यह अादेश शुक्रवार को भारतीय जन समृद्धि हाट कारोबारी ट्रेड एसोसिएशन की याचिका पर दिया। मामले की सुनवाई के दौरान जिला कलेक्टर ने अदालती आदेश के पालन में हाजिर होकर बताया कि 2 मार्च के आदेश से उन्होंने वेंडर कमेटियां गठित कर दी हैं। गौरतलब है कि अदालत ने बुधवार को जब निगम से वेंडर कमेटियां नहीं बनने का कारण पूछा था तो निगम ने कहा था कि कमेटियां जिला कलेक्टर बनाते हैं, लेकिन राजनीतिक दखल के कारण ये नहीं बन पा रही।
mag_Deva hin_Deva